समयको माग र आवश्यकताअनुसार विचार, विवेक र चेतना पनि खुल्दै जानेरहेछ भन्ने कुरा सबैलाई अवगत छ । हरेक वर्ष सबै गर्बुजा भाइहरु एक ठाउँमा भेला भई हुनेखाने, नहुनेलाई मद्दत गरेर एउटा वैज्ञानिक तरिकाले समयको माग र आवश्यकताअनुसार हाम्रो कुलको पूजा गरौं, कुललाई खुसी बनाऔं भन्ने उद्देश्य रहेको छ । त्यसैले देशविदेशमा रहेका भाइहरुले यो कुरालाई विचार गरी समझदारीमा आउने छ र आफ्नो स्वेइच्छाअनुसार सक्नेले अलि धेरै, नसक्नेले ल्याकतअनुसार चन्दा, सहयोग संकलन गरी हाम्रो महान् उद्देश्यलाई पूरा गर्ने हैसियत राख्नु पर्दछ । भविष्यमा दाना, दोबा, भुरुङ, चिम्खोला, कोटगाउँ, दग्नाम दर्मिजाका गर्बुजाहरु पनि सामेल हुन सके धेरै राम्रो । यो कुरा समयले बताउँदै जाला ।
